জাতীয় কবি কাজী নজরুল ইসলাম তার জীবনের খণ্ডকালীন সময় কাটিয়েছেন ময়মনসিংহের ত্রিশাল উপজেলায়। তিনি এই এলাকায় থাকাকালীন সময়ে তৎকালীন দরিরামপুর হাইস্কুলে দু-বছর লেখাপড়া করেছেন। ১৯১৪ সালে ত্রিশালের কাজী শিমলা গ্রামের দারোগা রফিজ উল্লাহ কবি নজরুলকে তৎকালীন দরিরামপুর হাই স্কুলে ৭ম শ্রেণিতে ভর্তি করান। তখন এটি ছিল টিনশেড ঘর। বিভিন্ন সূত্র থেকে জানা যায়, ত্রিশালে কবি নজরুলের স্মৃতি নিয়ে যারা গবেষণা করেছেন তারা এই বিষয়টি নিশ্চিত করেছিলেন যে, কবি নজরুল এখানে ১৯১৪ সালে অবস্থান করে বার্ষিক পরীক্ষায় উত্তীর্ণ হয়ে ৮ম শ্রেণিতে লেখাপড়া করেছেন, কিন্তু বার্ষিক পরীক্ষা দেননি। নজরুল ইসলাম এই বিদ্যালয়ে লেখাপড়াকালীন সময় থেকেই কবিতা লিখতেন। নজরুলের স্মৃতির সাক্ষী হয়ে এই বিদ্যালয়টি যুগযুগ ধরে দাঁড়িয়ে আছে। কবি নজরুলের ব্যবহূত এবং যে ক্লাসে বসে ক্লাস করেছেন সেই কক্ষ দুটি সংরক্ষিত আছে। এটি কবি নজরুলের দরিরামপুর হাইস্কুলে একমাত্র সাক্ষী।

ভর্তি প্রক্রিয়া
তথ্যসূত্র
কবি নজরুলের স্মৃতিবাহক
ইতিহাস